Τζούλιαν Ασάνζ

Ο Τζούλιαν Πολ Ασάνζ (αγγλικά: Julian Paul Assange, 3 Ιουλίου 1971) είναι Αυστραλός ακτιβιστής που δραστηριοποιείται στο διαδίκτυο. Είναι ο ιδρυτής της πλατφόρμας Wikileaks, την οποία δημιούργησε το 2006.

Ο Ασάνζ παρέμενε από το 2010 εώς το 2024 κρατούμενος σε φυλακές υψίστης ασφαλείας, περιμένοντας τα περισσότερα χρόνια την αγγλική δικαιοσύνη να αποφανθεί αν θα τον εκδώσει στις Η.Π.Α. για να δικαστεί.https://www.cnn.gr/kosmos/story/249276/ypothesi-wikileaks-paramenei-sti-vretania-o-tzoylian-asanz-aporrifthike-to-aitima-ekdosis Στις 26 Ιουνίου 2024, ομολόγησε την ενοχή του στις κατηγορίες εναντίον του για παραβίαση του νόμου περί κατασκοπείας και αφέθηκε ελεύθερος από δικαστήριο των Η.Π.Α.

 Τα πρώτα χρόνια 
Γεννήθηκε στις 3 Ιουλίου 1971 στην Τάουνσβιλ του Κουίνσλαντ στην Αυστραλία. Τη δεκαετία του 1980 ανήκε σε μία ομάδα χάκερ με το όνομα «International Subversives». To 1991 η Ομοσπονδιακή Αστυνομία της Αυστραλίας έκανε έφοδο στο σπίτι του. Ο Ασάνζ καταδικάστηκε για 24 σχετικά αδικήματα, ενώ αφέθηκε ελεύθερος πληρώνοντας εγγύηση 2.400 δολαρίων Αυστραλίας.

Το 1994 αποφάσισε να δουλέψει ως προγραμματιστής ελεύθερου λογισμικού. Το 1995, δημιούργησε το Strobe, το πρώτο ελεύθερο port scanner ανοιχτού κώδικα.Strobe v1.01: Super Optimised TCP port surveyor Συμμετείχε στην ανάπτυξη του PostgreSQL,list of PostgreSQL contributors ενώ βοήθησε τεχνικά τη Σουελέτ Ντρέιφους στο βιβλίο Underground: Tales of Hacking, Madness and Obsession on the Electronic Frontier. Το 1997 ήταν ανάμεσα σε αυτούς που δημιούργησαν τη Rubberhose deniable encryption για το Linux κατά της κρυπτανάλυσης Rubber-hose. Το 1999 χώρισε με τη γυναίκα του Τερέζα Ασάνζ, με την οποία ήταν παντρεμένος από το 1989. Μαζί απέκτησαν έναν γιο, τον Ντάνιελ.

Το 1999 καταχώρησε το domain leaks.org. Μεταξύ 2003 και 2006 σπούδασε στο Πανεπιστήμιο της Μελβούρνης Φυσική και Μαθηματικά, αλλά δεν κατάφερε να πάρει πτυχίο.

Ο Ασάνζ φυλακίστηκε στη φυλακή HM Belmarsh στο Λονδίνο από τον Απρίλιο του 2019 έως τον Ιούνιο του 2024, καθώς η προσπάθεια έκδοσης της κυβέρνησης των Ηνωμένων Πολιτειών αμφισβητήθηκε στα βρετανικά δικαστήρια.

Τον Ιούνιο του 2024, ο Ασάνζ συμφώνησε σε συμφωνία με τους Αμερικανούς εισαγγελείς. Ομολόγησε ένοχος στο Επαρχιακό Δικαστήριο για τις Βόρειες Μαριάνες Νήσους με την κατηγορία της συνωμοσίας για την απόκτηση και την αποκάλυψη διαβαθμισμένων εγγράφων εθνικής άμυνας των ΗΠΑ βάσει του νόμου περί κατασκοπείας. Σύμφωνα με τους όρους της συμφωνίας, εισαγγελείς από το Υπουργείο Δικαιοσύνης των ΗΠΑ ζήτησαν μια ποινή που επέτρεπε την άμεση αποφυλάκισή του. Του δόθηκε εντολή να δώσει εντολή στο WikiLeaks να επιστρέψει ή να καταστρέψει αδημοσίευτα έγγραφα και να παράσχει ένορκη κατάθεση. Μετά την ακρόαση, ο Ασάνζ αναχώρησε για την Αυστραλία και έφτασε στην Καμπέρα στις 26 Ιουνίου 2024.

 WikiLeaks 
Το 2006 ιδρύεται το WikiLeaks. Ο Ασάνζ, μέλος του 9μελούς συμβουλίου του Wikileaks, σύντομα γίνεται ένας από τους κύριους εκπροσώπους του στον Τύπο. Ενώ οι εφημερίδες τον περιγράφουν ως "διευθυντή" ή «ιδρυτή» του Wikileaks, ο ίδιος δεν αποκαλεί έτσι τον εαυτό του,Interview with Julian Assange, spokesperson of WikiLeaks: Leak-o-nomy: The Economy of WikiLeaks  αλλά λειτουργεί ως αρχισυντάκτης του, ενώ έχει δηλώσει ότι έχει την τελική απόφαση στη διαδικασία της εξέτασης των εγγράφων που υποβάλλονται στο site. Όπως και όλοι οι άλλοι που εργάζονται για το site, είναι εθελοντής, άνευ πληρωμής.

 Βραβεύσεις  
To 2009 τού απονεμήθηκε το βραβείο Τύπου της Διεθνούς Αμνηστίας, ενώ έχει βραβευθεί και από το βρετανικό περιοδικό Εconomist με το βραβείο Index on Censorship το 2008. 

Το 2010 σε ψηφοφορία του Βρετανικού περιοδικού New Statesman ψηφίστηκε στο νούμερο 23 ανάμεσα στα «50 πιο επιδραστικά πρόσωπα του κόσμου για το 2010». Την ίδια χρονιά του απονεμήθηκε το βραβείο Σαμ Ανταμς, από τη Sam Adams Associates for Integrity in Intelligence, μια ομάδα πρώην αξιωματικών της CIA σχετικά με την ακεραιότητα και την ηθική στον τομέα της πληροφοριοδότησης. Επίσης, ψηφίστηκε από το περιοδικό Utne Reader (τεύχος Νοεμβρίου/Δεκεμβρίου 2010) ως ένας από τους «25 Οραματιστές που Αλλάζουν τον Κόσμο σας», ενώ η γαλλική εφημερίδα Le Monde τον ανακήρυξε «άνδρα της χρονιάς». Υπήρξε ανάμεσα στους υποψήφιους για το πρόσωπο της χρονιάς του περιοδικού Time.Αυτοβιογραφία από Ασάντζ μέσα στο 2011 , Έθνος online, 23/12/2010 Στη διαδικτυακή ψηφοφορία του κοινού, μάλιστα, κατέλαβε την πρώτη θέση με μεγάλη διαφορά από τον δεύτερο, τον Τούρκο πρωθυπουργού Ταγίπ Ερντογάν.Megan Friedman, Julian Assange: Readers' Choice for TIME's Person of the Year 2010, Time Η επιλογή από το περιοδικό, όμως, ήταν ο ιδρυτής του Facebook Μαρκ Ζάκερμπεργκ, ο οποίος στην ψηφοφορία είχε έρθει 10ος. Το αποτέλεσμα ενόχλησε πολύ τους αναγνώστες του περιοδικού, που με μαζικά μηνύματα στην ιστοσελίδα του εξέφρασαν την αντίθεσή τους, ενώ ο αρχισυντάκτης του περιοδικού Ρίτσαρντ Στένγκελ, αμυνόμενος για την απόφαση του περιοδικού, εξέφρασε την άποψη πως «σε λίγα χρόνια από σήμερα ο ιδρυτής του WikiLeaks δεν θα είναι παρά μια υποσημείωση στην Ιστορία».Ο νεαρός κ. Facebook το πρόσωπο του 2010 - Αντίθετοι οι αναγνώστες, που του έδωσαν τη 10η θέση, με την επιλογή του «Time» , Καθημερινή, 26/12/2010

To 2011 του απονεμήθηκε το Μετάλλιο Ειρήνης του Σίδνεϊ και το Δημοσιογραφικό βραβείο Μάρθα Γκέλχορν.

 Νομικά προβλήματα 
Τον Μάιο του 2010 του αφαιρέθηκε το αυστραλιανό διαβατήριο. Όταν του επιστράφηκε, του ανακοίνωσαν πως επρόκειτο να ακυρωθεί, καθώς ήταν φθαρμένο. Σύμφωνα με την Wall Street Journal, το υπουργείο Άμυνας και Δικαιοσύνης των ΗΠΑ μελετά πιθανές νομικές διατάξεις για πιθανή δίωξή του λόγω κλοπής κρατικών περιουσιακών στοιχείων.

 Κατηγορία βιασμού στη Σουηδία 
Τον Αύγουστο του 2010 ξεκίνησε έρευνα εναντίον του στη Σουηδία, με την κατηγορία πως είχε βιάσει μια γυναίκα στο Ένκοπινγκ, ενώ είχε παρενοχλήσει μια δεύτερη δύο μέρες αργότερα στη Στοκχόλμη. Εντός 24 ωρών, ο αρμόδιος Εισαγγελέας απέσυρε το ένταλμα σύλληψης,Υπό διωγμό βρίσκεται ο «εγκέφαλος» του Wikileaks, Ημερησία, 23 Αυγ. 2010 καθώς, σύμφωνα με την απόφαση, δεν υπήρχαν λόγοι υποψίας πως είχε διαπράξει βιασμό, ενώ και ο ίδιος αρνήθηκε τις κατηγορίες. Οι υποστηρικτές του θεωρούσαν πως υπήρξε θύμα λασπολογίας. Η υπόθεση άνοιξε ξανά στις αρχές Σεπτεμβρίου, όταν εμφανίστηκαν νέες πληροφορίες σχετικά με την υπόθεση βιασμού.

Τον Οκτώβριο, η σουηδική κυβέρνηση ανακοίνωσε πως αρνήθηκε τη χορήγηση άδειας παραμονής και εργασίας στον Τζούλιαν Ασάνζ, ο οποίος είχε ζητήσει να παραμείνει στη Σουηδία για να ωφεληθεί από τους νόμους για τη προστασία του δημοσιογραφικού έργου. Οι λόγοι δεν έγιναν γνωστοί.Η Σουηδία αρνείται να δώσει άδεια παραμονής και εργασίας στον ιδρυτή του αποκαλυπτικού site, Το Βήμα, 18 Οκτωβρίου 2010 Τον Νοέμβριο του ίδιου έτους εκδόθηκε νέα δικαστική εντολή για να προσαχθεί σε ανάκριση σχετικά με τις κατηγορίες.Καταζητείται -ξανά- για υπόθεση βιασμού στη Σουηδία ο ιδρυτής του Wikileaks, in.gr, 18/11/2010 Εναντίον του εκδόθηκε διεθνές ένταλμα σύλληψης,Interpol Seeks WikiLeaks Founder Assange as U.S. Cuts Access to Files, Fox News, 30/11/2010 ενώ απορρίφτηκε προσφυγή την οποία κατέθεσε ο Ασάνζ κατά του εντάλματος, με το σουηδικό εφετείο να θεωρεί πως «υπάρχουν λόγοι για να ζητηθεί η σύλληψή του».Απορρίφτηκε η έφεση του Τζούλιαν Ασαντζ για τις κατηγορίες βιασμού, Το Βήμα online, 24/11/2010 Μετά από αυτή την απόρριψη, ο Ασάνζ προσπάθησε να καταφύγει στο Ανώτατο Δικαστήριο της Σουηδίας,WikiLeaks founder appeals detention order  The Associated Press μέσω Washington Post, 30/11/2010 με το δικαστήριο όμως να μην του δίνει άδεια για την άσκηση νέας έφεσης.Στη Βρετανία ο Ασάντζ, νέο ένταλμα εναντίον του , Έθνος online

 Έρευνες μετά τη διαρροή διπλωματικών εγγράφων από το WikiLeaks 
αριστερά|μικρογραφία
Παράλληλα με την υπόθεση βιασμού, μετά τη δημοσίευση στις 28 Νοεμβρίου από το WikiLeaks περισσοτέρων των 251.000 διπλωματικών εγγράφων, 15.000 περίπου από τα οποία έφεραν την ένδειξη «εμπιστευτικό» (confidential), ο Γενικός Εισαγγελέας της Αυστραλιανής Ομοσπονδιακής Αστυνομίας Ρόμπερτ ΜακΚλέλαντ δήλωσε στον Τύπο πως θα ξεκινούσε έρευνες για τις δραστηριότητες του Ασάνζ στο διαδίκτυο.Australia opens WikiLeaks inquiry, Al Jazeera, 29/11/2010Leaked Cables Offer Raw Look at U.S. Diplomacy, The New York Times, 28/11/2010 Τόνισε επίσης πως θα προσφέρει στήριξη στις νομικές υπηρεσίες των ΗΠΑ,Australia vows to back any US legal action against WikiLeaks founder , inquirer.net, 29/11/2010 οι οποίες ξεκίνησαν μια ποινική έρευνα που σχετίζονται με τη διαρροή των πληροφοριών μια μέρα μετά από αυτή, στις 29 Νοεμβρίου.U.S. to launch criminal investigation into WikiLeaks dossier as Hillary Clinton condemns 'attack' on the international community Daily Mail, 29/11/2010]

Ο Υφυπουργός των Εξωτερικών του Ισημερινού, Κίντο Λούκας, δήλωσε πως η χώρα του προσφέρεται να φιλοξενήσει τον Ασάνζ δίχως όρους, ώστε να συνεχίσει ελεύθερα τις δραστηριότητες του.Ecuador offers WikiLeak's founder Assange residency, no questions asked , Ottawa Citizens, 29/11/2010 Όμως, ο Υπουργός των Εξωτερικών της χώρας, Ρικάρντο Πατίνο, δήλωσε πως η προσφορά θα πρέπει να μελετηθεί από νομικής και διπλωματικής πλευράς πριν κατατεθεί επίσημα.Ecuador alters refuge offer to WikiLeaks founder, The Wasington Post, 30/11/2010

 Σύλληψη και αντιδράσεις 
Ύστερα από την έκδοση του εντάλματος από την Interpol για την υπόθεση βιασμού, ο Ασάνζ παραδόθηκε στις 7 Δεκεμβρίου 2010 στην Αστυνομία του Λονδίνου, ύστερα από προγραμματισμένο ραντεβού.Συνελήφθη ο Ασάνζ, Ελευθεροτυπία, 7/12/2010Ο Ασάντζ παραδόθηκε στο Λονδίνο , Καθημερινή, 8/12/2010 Στον Ασάνζ αρνήθηκαν να πληρώσει εγγύηση και κρατήθηκε στη φυλακή Wandsworth μέχρι τις 14 Δεκεμβρίου. Παρά τη σύλληψη του Ασάνζ το WikiLeaks συνέχισε τις αποκαλύψεις του.

Στις 14 Δεκεμβρίου εγκρίθηκε απόφαση αποφυλάκισης υπό όρους, με την εγγύηση να ορίζεται σε £240.000. Δεν αφέθηκε όμως αμέσως ελεύθερος, καθώς εκκρεμούσε η προσφυγή κατά της απόφασης που είχε το δικαίωμα να καταθέσει η σουηδική εισαγγελία.Wikileaks founder Assange bailed, but release delayed, ΒΒC, 14/12/2010Βρετανία: Eγκρίθηκε το αίτημα του Ασάντζ για εγγύηση , Ναυτεμπορική, 14/12/2010 Στις 16 Δεκεμβρίου το Ανώτατο Δικαστήριο της Βρετανίας επικύρωσε την απόφαση να αφεθεί ελεύθερος με την καταβολή εγγύησης και περιοριστικούς όρους, απορρίπτοντας την έφεση.Ελεύθερος με εγγύηση αφέθηκε ο Άσαντζ, τον Ιανουάριο τα νεώτερα για την έκδοση, in.gr, 16/12/2010

Στις 17 Δεκεμβρίου 2010, ο Ρόμπερτ ΜακΚλέλαντ εκ μέρους της Αυστραλιανής Ομοσπονδιακής Αστυνομίας δήλωσε πως το WikiLeaks δεν παραβίασε κανένα νόμο της Αυστραλίας με τη δημοσίευση των 250.000 εγγράφων, ενώ η κύρια αρμοδιότητα για οποιαδήποτε έρευνα για το θέμα παραμένει στις Ηνωμένες Πολιτείες.THE Australian Federal Police say they have not yet found any breach of Australian law in the leaking of US diplomatic documents published by WikiLeaks., The Australian, 17/12/2010Australian Federal Police say Wikileaks committed no crime, Wikinews, 17/12/2010

200px|right|thumb|Διαδήλωση έξω από το Δημαρχείο του Σίδνεϋ υπέρ του Ασάνζ.
Μετά τη σύλληψη του Ασάνζ, η ομάδα χάκερ που φέρει την ονομασία «Anonymous» προχώρησαν σε μια σειρά ηλεκτρονικών επιθέσεων στα πλαίσια της «Επιχείρησης Payback» (μίας οργανωμένης επιχείρησης επιθέσεων άρνησης εξυπηρέτησης σε διαδικτυακές τοποθεσίες που ξεκίνησε τον Σεπτέμβριο του 2010), σε υποστήριξη του Ασάνζ.Οι «Ανώνυμοι» ανέλαβαν την ευθύνη για την e-πίθεση κατά της Mastercard, το Βήμα online, 8/12/2010 Ανάμεσα σε σελίδες που δέχθηκαν επίθεση ήταν αυτή της Mastercard, της Visa, του PayPal,Cyberattackers Focus on Assange Enemies, New York Times, 8/12/2010 της εισαγγελίας της Σουηδίας, της ελβετικής τράπεζας PostFinance και άλλες.

Σε ανοιχτή επιστολή προς την πρωθυπουργό της Αυστραλίας Τζούλια Γκίλαρντ, η οποία είχε τις υπογραφές γνωστών προσωπικοτήτων όπως ο Αμερικανός μελετητής Νόαμ Τσόμσκι, ο γερουσιαστής των Αυστραλών Πράσινων Μπομπ Μπράουν και πολλών Αυστραλών συγγραφέων, ζητούσαν από την Γκίλανρντ να προβεί σε μια «ισχυρή δήλωση» υποστήριξης του Ασάνζ.Julia Gillard should support Julian Assange, say WikiLeaks supporters, Herald Sun, 9/11/2010 Παράλληλα, ο πρώην Αυστραλός πρωθυπουργός και υπουργός εξωτερικών της Αυστραλίας Κέβιν Ραντ δήλωσε πως υπεύθυνη για τις διαρροές των εγγράφων ήταν η Αμερικανική πλευρά, ερχόμενος σε αντίθεση με τη θέση της Γκίλαρντ που είχε κατηγορήσει προηγουμένως τον Ασάνζ.Wikileaks: Kevin Rudd blames US for release of diplomatic cables, Daily Telegraph, 9/11/2010 Σε όλη τη χώρα διοργανώθηκαν διαδηλώσεις προς υποστήριξη του Ασάνζ και της ιστοσελίδας Wikileaks.Pro-WikiLeaks protests in Australia, Al Jazeera, 10/12/2010

 Δικαστική εξέλιξη και αίτηση πολιτικού ασύλου 
Η ακροαματική διαδικασία για την έκδοση του ορίστηκε για τις 7 Φεβρουαρίου 2011. Η ομάδα υπεράσπισης του Ασάνζ υποστήριξε πως δεν μπορεί να έχει μια δίκαιη δίκη στη Σουηδία, καθώς οι εν λόγω υποθέσεις εκδικάζονται στα κρυφά χωρίς καμία διαφάνεια,Assange case focuses on question of fair trial, The Sydney Morning Herald, 7/2/2011 ενώ εξέφρασαν φόβους για μια πιθανή μετέπειτα έκδοσή του στις ΗΠΑ.Βρετανία: Στο δικαστήριο ο Ασάντζ για την έκδοση του στη Σουηδία, Καθημερινή, 7/2/2011 Την ίδια στιγμή, αρχεία σχετικά με την υπόθεση διέρρευσαν στο διαδίκτυο,Police sex files on WikiLeaks founder Julian Assange are leaked online , The Daily Mail, 7/2/2011 ενώ ο Ασάνζ σύμφωνα με την εφημερίδα The IndependentWikiLeaks founder threatens to sue 'The Guardian' for libel The Independent, 7/2/2011 σκέφτεται να κινηθεί νομικά ενάντια στον Guardian για συκοφαντική δυσφήμηση σε βιβλίο που εξέδωσε η δεύτερη, ενώ παρόμοιο βιβλίο κυκλοφόρησε και η αμερικανική The New York Times.Τα άπλυτα του Ασάντζ βγαίνουν στη φόρα, η σημερινή, 02/02/2011 Στις 24 Φεβρουαρίου το δικαστήριο ανακοίνωσε την απόφασή του σύμφωνα με την οποία ο Ασάνζ θα πρέπει να εκδοθεί στη Σουηδία.

Λίγες μέρες αργότερα, στις 3 Μαρτίου 2011, ο Ασάνζ κατέθεσε έφεση κατά της απόφασης έκδοσης του, η οποία εκδικάστηκε τον Ιούλιο του ίδιου έτους.Ο Τζ. Ασάνζ κατέθεσε έφεση κατά της έκδοσής του στη Σουηδία, ΗΜΕΡΗΣΙΑ, 3 Μαρτίου 2011 Στις 2 Νοεμβρίου 2011, το Ανώτατο Δικαστήριο απέρριψε την έφεσηΔικαστές απέρριψαν την έφεση του Ασάνζ κατά της έκδοσης στη Σουηδία, in.gr, 2 Νοεμβρίου 2011 με την πλευρά του Ασάνζ να καταθέτει προσφυγή κατά της απόφασηςΠροσφυγή κατά της έκδοσης στη Σουηδία κατέθεσε ο Τζούλιαν Άσανζ, in.gr, 5 Νοεμβρίου 2011Στο Ανώτατο Δικαστήριο της Βρετανίας μπορεί να προσφύγει ο Τζούλιαν Ασάνζ, in.gr, 5 Δεκεμβρίου 2012.

230px|left|thumb|Ο Ασάνζ εκφωνεί λόγο από το εσωτερικό της πρεσβείας του Ισημερινού στο Λονδίνο (19 Αυγούστου 2012)
Τον Ιανουάριο του 2012, το αγγλόφωνο ρωσικό τηλεοπτικό δίκτυο RT ανακοίνωσε την έναρξη της συνεργασίας του με τον Ασάνζ, ο οποίος παρέμενε ακόμα σε κατ’ οίκον περιορισμό στη Βρετανία αναμένοντας την απόφαση της προσφυγής του, για μια σειρά εκπομπών συνεντεύξεων.Ο Ασάνζ επιστρέφει με... εκπομπή, news247.gr, 25 Ιανουαρίου 2012 Καλεσμένος της πρώτης του εκπομπής ήταν ο Χασάν Νασράλα, ηγέτης της Χεζμπολάχ.Ο αρχηγός της Χεζμπολάχ στον Τζούλιαν Ασάνζ, real.gr, 17 Απριλίου 2012

Η νέα προσφυγή του Ασάνζ εξετάστηκε τον Φεβρουάριο του 2012. Στα τέλη Μαΐου το δικαστήριο απέρριψε την έφεση για δεύτερη φορά.Απορρίφθηκε η έφεση του Ασάνζ κατά της έκδοσής του στη Σουηδία, Αυγή, 31 Μαΐου 2012 Το Ανώτατο Δικαστήριο της Βρετανίας έδωσε διορία έως τις 28 Ιουνίου του 2012 για την εκκίνηση των διαδικασιών έκδοσης του Τζούλιαν Ασάνζ.

Στις 19 Ιουνίου του 2012, ο Ασάνζ κατέφυγε στην πρεσβεία του Ισημερινού στο Λονδίνο υποβάλλοντας αίτημα για τη χορήγηση πολιτικού ασύλου.Πολιτικό άσυλο στον Ισημερινό ζητά ο Τζούλιαν Ασάνζ του WikiLeaks, in.gr, 19 Ιουνίου 2012 Η αστυνομία του Λονδίνου ανακοίνωσε πως η απόπειρα του να ζητήσει άσυλο σε ξένη πρεσβεία αποτελούσε παραβίαση των όρων της εγγύησής του και μπορούσε να επιφέρει σύλληψη.Βρετανία: Σύλληψη επιφέρει η αίτηση πολιτικού ασύλου του Ασάνζ, Το Βήμα, 20 Ιουνίου 2012 Στις 16 Αυγούστου 2012, ο υπουργός Εξωτερικών του Ισημερινού Ρικάρντο Πατίνο ανακοίνωσε την απόφαση της χώρας να παραχωρήσει τελικά πολιτικό άσυλο στον Ασάνζ, ο οποίος παρέμενε στους χώρους της πρεσβείας της χώρας στο Λονδίνο, υπό την απειλή της σύλληψής του. Σύμφωνα με το σκεπτικό της απόφασης «Ο Ασάνζ αντιμετώπιζε μία υπαρκτή απειλή πολιτικής δίωξης, συμπεριλαμβανομένης της έκδοσης στις ΗΠΑ».Πολιτικό άσυλο στον Ασάνζ έδωσε ο Ισημερινός , Έθνος, 16 Αυγούστου 2012 Την αντίθεσή τους εξέφρασαν τόσο η Βρετανία όσο και η Σουηδία, με την πρώτη μάλιστα να απειλεί πως θα προχωρούσε σε προσωρινή άρση της διπλωματικής ασυλίας της πρεσβείας του Ισημερινού για να διευκολυνθεί η σύλληψη του Ασάνζ. Καθώς η Βρετανία αρνήθηκε να του παράσχει ασφαλή έξοδο από τη χώρα μετά τη χορήγηση πολιτικού ασύλου, προκαλώντας κρίση στις σχέσεις των δύο χωρών, ο Ισημερινός ζήτησε την παροχή εγγυήσεων από τη Στοκχόλμη για τη μη έκδοση του Ασάνζ στις ΗΠΑ, ως μια λύση του αδιεξόδου.Σουηδικές εγγυήσεις μη έκδοσης στις ΗΠΑ το «κλειδί» στην υπόθεση Ασάνζ, in.gr, 19 Αυγούστου 2012 Τον Δεκέμβριο του 2012, ο πρόεδρος του Ισημερινού Ραφαέλ Κορέα δήλωσε πως η υγεία του Ασάνζ, ο οποίος παρέμενε στην πρεσβεία της χώρας στο Λονδίνο μέχρι τότε, είχε επιδεινωθεί.Για επιδείνωση της υγείας του Τζ.Ασαντζ μιλά και ο πρόεδρος του Ισημερινού, in.gr, 1 Δεκεμβρίου 2012

Τον Φεβρουάριο του 2013, ο Ασάνζ ανακοίνωσε την πρόθεσή του να διεκδικήσει μια έδρα στις εκλογές για τη Γερουσία της Αυστραλίας της 14ης Σεπτεμβρίου 2013, στην πολιτεία της Βικτώρια. Μιλώντας στην ιστοσελίδα The Conversation, δήλωσε πως σε περίπτωση εκλογής του θα γίνει πιο εύκολη η έξοδός του από την πρεσβεία του Ισημερινού και θα κάνει δύσκολη την έκδοσή του στις ΗΠΑ για την υπόθεση κατασκοπείας, καθώς η κυβέρνηση των ΗΠΑ «δεν θα θελήσει να προκαλέσει μια διεθνή διπλωματική μάχη».

Ο Ασάνζ συνελήφθη από τη βρετανική αστυνομία στις 11 Απριλίου 2019 μετά την άρση της ασυλίας του από την κυβέρνηση του Ισημερινού.

 Παραπομπές 

Κατηγορία:Αυστραλοί ακτιβιστές
Κατηγορία:Αυστραλοί δημοσιογράφοι
Κατηγορία:Αυστραλοί πληροφοριοδότες
Κατηγορία:Αυστραλοί συγγραφείς
Κατηγορία:Wikileaks